November 19, 2007 – Attie se koffietafel.
Iemand het my gevra om 'n paar sinne te skryf oor geestelike volwassenheid. Ek skryf graag 'n paar gedagtes daaroor neer.
Geestelike volwassenheid is 'n proses wat begin by geloof in Jesus Christus as verlosser. Die Heilige Gees werk weergeboorte in 'n mens en die weergebore mens kies dan om sy lewe in Christus te lewe. Volgens Fil. 3:12-14 verstaan Paulus geestelike volwassenheid as 'n proses en nie as iets wat hy reeds bereik het nie. Hoeveel te meer is dit dan nie waar van ons nie. Lees voort "GEESTELIKE VOLWASSENHEID" →
NG BERGSIG 40ste VERJAARSDAG
Ons gemeente het hierdie naweek haar veertigste verjaarsdag gevier. Ons het al die vorige leraars na gisteroggend se erediens genooi. Net vier kon kom. Een is reeds oorlede, die ander een kon nie wegkom by sy eie gemeente nie en die ander een is oorsee. Na die erediens het ons 'n gemeente-ete gehad. Elkeen het sy eie mandjie met eetgoedjies gebring en ons het heerlik onder die bome en onder sambrele gekuier.
Gisteraand was 'n aand van lof en aanbidding. Lees voort "NG BERGSIG 40ste VERJAARSDAG" →
GELYKENIS 19: DIE VEROORDELING VAN ONGEBRUIKTE TALENTE
Die naweek was net te besig om oor gelykenis 17 en 18 te skryf. Vrydagaand 'n personeelfunksie waar ons eers half twee die oggend byhuis instap. Vrydag Pretoria toe om Elane aanlegtoetse en sulke dinge te laat skryf en Saterdag-oggend weer terug om die uitslae te gaan aanhoor. Sondag ons gemeente se veertigste verjaarsdag wat ons gisteraand afgesluit het met aand van lof en aanbidding wat selfs vir my wat dit gelei het na my asem laat snak het. Ek het gisteraand op 'n stadium gedink ek staan in die hemel met 'n skare van engele rondom my wat almal saam sing: Heilig, heilig, is die Heer God almagtig.
"Verder gaan dit soos met 'n man wat op reis wou gaan . Hy het sy slawe bymekaargeroep en sy besittings aan hulle toevertrou. Lees voort "GELYKENIS 19: DIE VEROORDELING VAN ONGEBRUIKTE TALENTE" →